**Ansøgningsskema til CISUs Oplysningspulje**

**A. Basale informationer om samarbejdspartner**

|  |  |
| --- | --- |
| **Navn på *samarbejdspartner*** | L’Association Fil Bleu, Burkina Faso og Mali. |
| Adresse | L’Atelier de Fil Bleu, Quartier 17, Pissy, Ouagadougou, Burkina Faso |
| Telefon | +226 75066795 | E-mail | garangoz@yahoo.fr |
| Hjemmeside | www.filbleu.dk | Facebook, Instagram |  |

|  |
| --- |
| **1. Kort om baggrund for ansøgningen.**Fil Bleu blev dannet i 2003. Det var tekstilhåndværkere (vævere, skræddere, stoftrykkere, farvere, kartersker) fra Burkina Faso og Mail. IK hjalp med organisering og den formelle godkendelse af foreningen. IK støttede deltagerne i at oprette en foreningsstruktur samt at søge midler til at etablere en indkomstgivende aktivitet.I 2004 kom der gang i aktiviteterne takket være en bevilling fra CISU til bl.a. kapacitetsopbygning.I 2009 sluttede den økonomiske støtte, og siden da har projektet været selvfinansierende. En gruppe frivillige i IK, hjælper fortsat med salg fra den danske hjemmeside og oplysning i DK.**1.1.“Min skrædder bor i Ouagadougou II – formidling gennem dialog “**oplysningsaktiviteter i det offentlige rum, på “folkelige arrangementer”, festivals, udstillinger m.m. i samarbejde med l’Association Fil Bleu, Burkina Faso og Mali.**Formålet** med nedenstående ansøgning er med udgangspunkt i Verdensmålene (speciel fokus på mål 1,4,8 og 13) at fortælle den gode historie om, hvordan det er lykkedes en gruppe tekstilhåndværkere og bønder fra små lokalsamfund i 2 lande i Vestafrika at gå sammen om at danne en “lille virksomhed”at blive kapacitetsopbygget (regnskabsførelse, alfabetisering, IT-kendskab, syning, tilskæring, kvalitetsforbedringer etc.)Og gennem indtjening:at finansiere uddannelse for projektdeltagernes børnat forbedre deres bolig via indkomst fra aktiviteten til gavn for hele familienat danne en lokal sparebank, hvor kvinder kan søge om lån til indkomstskabende aktiviteterat fungere som uddannelsessted for unge skræddereat give medlemmer af Fil Bleu mulighed for at spare op og med de erfaringer de har fået på Fil Bleus værksted at kunne starte som selvstændigeat danne netværk på tværs af grænser og hjælpe hinanden med vejledning og kontakterat give arbejde til andre udover Fil Bleus medlemmer (f.eks. bønder der dyrker økologisk bomuld, kvinder der karter og spinder bomuld.at give medlemmer af Fil Bleu mulighed for at danne nye grupper - f.eks. kvindelige jordbrugere at skabe arbejdspladser i et af de fattigste og mest belastede områder i Ouagadougoumed udgangspunkt i Fil Bleu værkstedet og dermed medvirke til at opgradere det fattige Bounam marked.Desuden er det formålet at gøre PR for Fil Bleu, og forankre og styrke projektets økonomiske bæredygtighed.**1.2 Hvorfor er det vigtigt?**Det er vigtigt at videregive Fil Bleus historie som et eksempel på, hvordan et mindre projekt der er startet i Syd på projektdeltagernes **eget** initiativ men med støtte fra Nord har kunnet få stor effekt og skabe positiv udvikling både for den enkelte og de lokalsamfund, som medlemmerne kommer fra. Og ikke mindst, hvordan det er lykkedes projektet at ”knopskyde” og blive selvfinansierende – også efter at den økonomiske støtte fra Nord er ophørt. **1.3 Hvad har vi lært, og hvor vil vi formidle**Vores erfaringer fra oplysnings aktiviteterne i 2018 er, at ”folk skal have tid” – dvs. den målgruppe vores oplysning retter sig imod, skal have overskud til at stoppe op og indgå i en dialog. Derfor har vi nøje overvejet, hvor vi vil afholde aktiviteterne. Disse er pt. forhåndsaftaler med på følgende steder: 1. Svaneke Torv, Bornholm. **Hver onsdag fra ult. Juni – til medio september**
2. Nordisk musikfestival, Præstø. **D. 6. – 9.august**
3. Domen, Sandvig. **17-23.august** I tilknytning til kunstudstillingen «Afrikanske portrætter»
4. Aarsdalehuset, Aarsdale, Bornholm **28-29.november**

**1.5** Den ansøgte aktivitet falder godt i tråd med IKs øvrige formål, hvoraf de vigtigste er at inspirere til engagement i samfundsforhold og forandring, ved at formidle og oplyse om levevilkår og samfundsproblematik.**1.6** Vores erfaringer med formidling er bl.a., at de folk, vi formidler til skal mødes med konkrete oplysninger og konkrete eksempler, og de skal være i en situation, hvor de har god tid. Folks interesse vokser betydeligt, når fortællingen giver konkrete eksempler fra ”levende menneskers dagligdag” ikke kun statistikker. Derfor har vi, som en konklusion af vores erfaringer fra sidste projekt, i samarbejde med projektdeltagerne i Syd lavet en skriftligt case til hvert enkelt produkt, som bruges til at synliggøre og eksemplificere forhold i Syd, og som alle de frivillige kan bruge i formidlingen og samtalen. Desuden har vi erfaret, at det er vigtigt at møde folk/publikum, dér hvor de er, og tage udgangspunkt i dialogen ud fra folks egne erfaringer - uanset om man er enig eller ej.**1.7** I foråret 2018 modtog IK en bevilling fra CISUs Oplysningspulje, som støttede oplysningsaktiviteter i det offentlige rum ved forskellige events hen over sommeren. Aktiviteterne blev afviklet med succes og blev evalueret med projektdeltagerne i Syd, da en mindre gruppe fra IK var på et 2 ugers projektbesøg på Fil Bleus værksted i Ouagadougou i dec. 2018. Denne evaluering gav nye idéer til formidlingsmetoder/midler, som vi vil afprøve i de kommende arrangementer. |

**2.SUCCESKRITERIER. Beskriv konkret hvad I vil opnå med aktiviteten**

|  |
| --- |
| **2.1** At vi i løbet af perioden fra juni til september kommer i dialog med mindst 175 - 200 personerAt der ved Fil Bleus bod på Præstø Musikfestival vil være mindst 50 besøgende pr. dag. At mindst 10 personer vil kontakte Fil Bleus hjemmeside for at få mere info om projektet og evt. bestille produkter fra projektet.At arrangementerne vil afføde, at mindst 2 personer vil ønske efterfølgende kontakt (aftale om foredrag, udstilling, hjælp til event på skole, i forening el.lign.)**2.2** En logbog vil følge arrangementer og aktiviteter. Antallet af besøgende og kontakter vil blive registreret. Erfaringer noteret. Stikord vedr. de emner, der er blevet talt om noteret. |

**3.LÆRINGSMÅL. Opstil de læringsmål I har for aktiviteten**

|  |
| --- |
| **3.1** Undervejs i hele forløbet og igennem alle aktiviteter vil vi notere, hvilke emner, der vækker mest interesse, hvilke illustrationer, materialer og produkter, der er igangsættere for den gode samtale. Der vil blive taget fotos ved de forskellige aktiviteter, som løbende vil blive sendt til projektdeltagerne i Syd, så de kan følge os i Nord.Vi vil notere, aldersgruppe og køn for den besøgende, som vi udveksler medog håbe på at få større forståelse for danskeres tilgang til udviklingsproblemer, men også til hvordan vi skal tackle fordomme og misforståelser.**3.2** Når alle aktiviteter i oplysningsprojektet er afsluttet, vil arbejdsgruppen i Fil Bleu i DK både indsamle de erfaringer, som de frivillige har gjort i DK, og som projektdeltagerne i Fil Bleu i Syd har gjort. Der vil blive lavet et resumé af de samlede erfaringer, som vil blive oversat til fransk, så de også kan formidles til projektdeltagerne og projektets koordinator i Syd. Erfaringerne vil desuden blive delt i IKs øvrige medlemsgruppe i DK via nyhedsbreve. |

**4. MÅLGRUPPE. Beskriv hvem aktiviteten primært henvender sig til**

|  |
| --- |
| 4.1 Markeds-og festivaldeltagere og musikere, der ikke normalt bliver konfronteret med udviklingsproblemer og 2030 verdensmålene. Folk der er på ferie. Folk der går på kunstudstillinger. Fælles for disse grupper er, at de som regel har tid og er uden for stress. Denne gruppe vil vi forsøge at få i tale, og vi vil tage udgangspunkt i de tidligere erfaringer. Folk der interesserer sig for udviklingsproblemer.Folk, der interesserer sig for Vestafrika.Folk, der interesserer sig for tekstiler og håndværk.Undervisere (for børn g voksne)Folk, der interesserer sig for iværksætteri samt gerne vil støtte - men også have noget til gengæld (kunder i Fil Bleu)Folk, for hvem det er vigtigt, at de tekstiler, de køber er produceret under gode arbejds- og lønforhold4.2 Gennem fotos, samtale og venlig provokation og eksempler på produkter.4.3 Få et mere perspektiveret syn på udviklingsproblematik og levevilkår i Mali og Burkina Faso.Få en positiv indstilling til værksætteri i Syd. Blive imponeret af medlemmernes energi og vedholdenhed i projektarbejdet. Blive inspireret til undervisningsforløb (lærere).Få viden om, “at det nytter”. |

**5.TEMAER. Beskriv hvordan I arbejder med de fire punkter nedenfor** (hvis I gør det)

|  |
| --- |
| **Temaer og form** 5.1.Grundidéen med arrangementerne er at få folk i tale**.**Under et projektbesøg i Burkina Faso i december 2018, hvor en mindre gruppe frivillige besøgte Fil Bleu talte vi bl.a. med Fil Bleus medlemmer om succesen med sommerens formidling, og hvad det havde betydet for projektet med hensyn til PR og større aktivitet. Vi talte også om, hvilke produkter fra Fil Bleu, der især var egnede til at starte en dialog og til at illustrere udviklingsprojektets idé. Evalueringen gav os ligeledes lejlighed til at tale om Verdensmålene i sammenhæng med Fil Bleus aktiviteter. Med bl.a. udgangspunkt i denne evaluering, vil vi tilrettelægge de kommende oplysningsaktiviteter.5.2 I en folder vil vi med fotos og tekst fortælle om de strukturelle årsager til fattigdom. Folderen vil typisk blive uddelt i forbindelse med – eller ved - afslutningen af en samtale.5.3 Verdensmålene vil indgå i de fleste samtaler, desuden vil der ved samtlige aktiviteter være synliggørelse af Verdensmålene med plancher og andet infomateriale.5.4 Med konkrete eksempler fra udviklingsaktiviteterne i Mali og Burkina Faso vil vi primært fokusere på ”de gode historier”, men også effekten af fejltagelser og interkulturelle misforståelser vil anledningsvis blive bragt på bane som indslag i diskussionen, ”kan man gøre det anderledes?” - ”hvad nytter/nytter ikke ?”. |

1. **PLANLÆGNING. Skriv gerne i punktform (tids)planen for gennemførelse af aktiviteten**

|  |
| --- |
| **6.1.Ult. maj**Umiddelbart efter positiv respons på vores ansøgning fra CISU1. Kontakt til projektdeltagerne i Syd for at sende os de seneste fotos, samt bede dem påbegynde indsamling af materialer og produkter. Interview over Whatsapp for at få uddybet cases og for at få ”livshistorier”
2. Der arbejdes med lay-out og tekster til PR materialer (skilte, foldere, facebook, Instagram og hjemmeside)

 3. Info til IKs medlemmer i form af elektronisk nyhedsbrev og hjemmesiden [www.iknet.dk](http://www.iknet.dk) 4. Møde og organisering af frivillige og tovholdere. **Primo juni**1. Foto produceres2.Tekter til fotos skrives3.Korte beskrivelser, cases og livshistorier udarbejdes.4. Folder og flyers produceres5. Infofolder produceres6. Pressemeddelelse forfattes**Juni & Juli**6. Møde med frivillige7. Udsendelse af pressemeddelelser, Facebook, Instagram**6.2** På nuværende tidspunkt har min. 14 frivillige meddelt at de vil deltage som tovholdere og formidlere.**6.3** Ingen aflønning.**6.4** Fil Bleus koordinator og et kvindeligt medlem af Fil Bleu har været på besøg hos IK og har kendskab til flere af de steder, hvor aktiviteterne skal foregå. Når vores ansøgning bliver godkendt, vil vi sende en plan til projektdeltagerne i Syd samt holde et møde med Fil Bleus koordinator på whatsapp, hvor vi aftaler det videre forløb mht fotos, produkter og en opdatering af oplysninger vedrørende Fil Bleu projektet. Primært vedrørende info om de nye tiltag, som f. eks. kvindernes træplantningsprojekt og forarbejdning af moringafrø.  |

1. **KOMMUNIKATION. Beskriv hvordan I vil formidle jeres aktivitet**

|  |
| --- |
| **7.1** Aktiviteterne vil blive formidlet i IK via foreningens elektroniske nyhedsbrev, på Face book, på Instagram, på Fil Bleus hjemmeside.**7.2** Face Book, Instagram samt pressemeddelelse til lokalblade (Ringsted Dagblad, Bornholms Tidende) og Lokal TV Bormholm, Hjemmesiden for ”Musik over Præstø Fjord”**7.3** Lokale aktiviteter på Bornholm som bornholmere deltager i har altid interesse for den lokale presse. IK har særdeles gode erfaringer i den retning. |